**SIIMUMÄE TALU KODUKORD**

Eeskirjad on määratud selleks, et tagada kord ja ohutus.

1. ÜLDINE

1.1. Territooriumil kehtib Siimumäe talu omanike sõna.

1.2. Territooriumil on rangelt keelatud suitsetamine, alkohoolsete jookide ning narkootikumide tarvitamine.

1.3. Territooriumil on keelatud karjumine, jooksmine, asjadega vehkimine jm.

1.4. Võõrastel inimestel on territooriumil viibimine mistahes ajal keelatud.

1.5. Tallimaja on avatud E-R 8.00-19.00 ja L-P 9.00-15.00 (v.a. erahobuste omanikele, kellele on tallimaja avatud iga päev kell 8.00-21.00)

1.5.1. Territooriumile on lubatud trennis osalejad ning nende pereliikmed trenni toimumise päevadel ja kellaaegadel.

1.5.2. Territooriumile on lubatud erahobuste omanikud koos nende pereliikmetega.

1.5.3. Teiste inimeste kohaletulek tuleb eelnevalt kooskõlastada talu omanikega.

1.6. Autoga on lubatud sõita ainult parklani.

1.7. Siimumäe talu on kiusamise vaba ala. Ole salliv ja meeldiv kõigi liikmetega.

1. OHUTUS

2.1. Kõigil on rangelt kohustuslik kanda hobusega sõites turvakiivrit.

2.1.1 Kiiver võetakse peast pärast hobuse seljast alla tulles, v.a. juhul, kui on vaja võtta/juurde panna jope. Selleks peab olema eelnevalt hobune kellegi poolt kinni võetud.

2.2. Vanuses kuni 16 (k.a.) on kohustuslik kanda hobusega sõites ka turvavesti.

2.3. Hobuseid kopeldatakse ainult päitsete ja jalutusnööriga.

2.4. Hobuseid seotakse lasipuu külge ainult päitsetega.

2.4.1. Juhul kui hobusel on juba valjad peas, siis nööri kinnitamiseks tuleb panna päitsed valjastele peale.

2.5. Tallimajakese ette on keelatud sõita autoga. Territooriumil liigub palju loomi ja lapsi.

2.6. Teravad esemed tuleb hoida omas kohas ning hobustest eemal.

2.7. Võimaliku ohu märkamisel teavita sellest koheselt talu omanikke ning võimaluse korral eemalda ohuallikas.

1. SÖÖTMINE / JOOTMINE

3.1. Ilma Siimumäe talu omanike või erahobuse omanike loata on keelatud hobustele anda erinevaid maiuseid (sai, porgand, hobusemaiused vms).

3.2. Söötmine toimub ainult eelneval kooskõlastusel talu või hobuse omanikuga, sh hobuste nimi, sööda kogus ja sööda liik.

1. KOPELDAMINE

4.1. Koplitesse liigutakse ainult läbi selleks mõeldud värava.

4.2. Koplitesse on keelatud liikuda läbi aia.

4.3. Hobuseid kopeldatakse ainult päitsete ja jalutusnööriga.

4.4. Koplis hobusele lähenedes tuleb olla veendunud, et hobune on sind märganud.

4.5. Koplis on soovitatav liikuda turvakiiver peas.

4.6. Koplis on keelatud liikuda maiustuste kotiga.

4.7. Koplis on keelatud jooksmine, asjadega vehkimine ja karjumine.

4.8. Koplis on keelatud aega veeta ilma eelneva kokkuleppeta ja muul ajal, kui oma hobuse ära toomine trenniks.

1. VARUSTUSE KASUTAMINE

5.1. Kõik võetud varustus tuleb panna pärast kasutust puhastatuna omale kohale tagasi.

5.2. Varustus paikneb nimelistel kohtadel, sest igal hobusel on oma varustus.

5.3. Ilma eelneva loata on keelatud igasuguse varustuse laenamine.

5.4. Varustus ei tohi vedeleda maas või ripneda lasipuu juures nii, et hobune võib sellesse takerduda ja vigastada ennast.

5.5. Varustus tuleb puhastada mustusest ning hooldada nahaseebiga pärast igat kasutuskorda.

1. PLATSI KASUTAMINE

6.1. Sõnnik tuleb enda järgi koristada hiljemalt pärast trenni lõppu, hobuselt maha tulles.

6.2. Kui platsil on sõitmas vähemalt 5 ratsanikku, siis sõnnik tuleb enda järgi koristada koheselt.

6.3. Rangelt keelatud on sõnnikust läbi sõitmine.

6.4. Platsil ratsutades kehtivad Ratsaliidu poolt kehtestatud ohutusreeglid.

6.5. Hüppetrennide ajal on keelatud hobuse kordetamine sõiduplatsil.

6.6. Platsile minnes ja sealt lahkudes tuleb värav sulgeda koheselt enda järgi.

6.7. Kõikide platside ja seal oleva valgustuse kasutamine on eesmärgipõhiselt lubatud.

1. TALLIMAJAKESE KASUTAMINE

7.1. Tallimajakene on avatud trennis käijatele kokkuleppel ja erahobuste omanikele lahtiolekuaegadel (v.a. kui ei ole erandkorras kokku lepitud teisiti)

7.2. Sisevalgustus tuleb ruumist lahkudes kustutada koheselt.

7.3. Välisvalgustus tuleb kustutada enne territooriumilt lahkumist.

7.4. Viimasena lahkudes on kohustuslik pühkida ja pesta põrandad.

7.5. Kasutades diivanit, tuleb puhastada ka see mustusest ja plekkidest.

7.6. Tallimajakese uks tuleb sulgeda koheselt enda järgi (eriti tähelepanelik tuleb olla talveperioodil, kui toimub kütmine).

1. TRENNIDES OSALEMINE

8.1. Grupitreeningud toimuvad graafiku põhiselt, eratreeningud kokkuleppel.

8.2. Erahobuste omanikele ei ole trenni tegemise aeg graafikuga piiratud.

8.3. Trenni saab ära jätta ainult väga mõjuval põhjusel (nt ootamatu haigestumine). Teistel juhtudel pole trenni järgi tegemine võimalik.

8.4. Teatamata trennist puudumist järgi ei tehta.

8.5. Trenne, millest puudumisel on mõjuv põhjus, saab järgi teha 14 päeva jooksul. 8.5. Kukkumise korral tuuakse järgmisesse trenni kooki või küpsiseid ühiskasutusse.

8.6. Trennidest loobumise korral tuleb teavitada treenerit vähemalt 30 päeva ette.

1. TERRITOORIUM

9.1. Territooriumil liigu alati vaikselt ja viisakalt, tervitades teisi.

9.2. Kui hobune kakab territooriumile, siis tuleb see koristada koheselt. See kehtib ka lasipuu juures valmispanekul.

1. HOBUNE

10.1. Hobune tuleb enne trenni puhastada korralikult ja igalt poolt (sh. lakk, kabjad, jalad jne), et ennetada probleeme.

10.2. Vigastuste või kahtlase käitumise korral teavita koheselt talu omanikke või hobuse omanikku.

10.3. Talveperioodil tuleb hobust jalutada pärast trenni kuni karva kuivamiseni.

10.4. Suveperioodil tuleb hobust jahutada pärast trenni veega.

10.5. Hobusele lähenes tuleb teda sellest alati eelnevalt hoiatada.

10.6. Hobust talutatakse ja jalutatakse vasakul küljel.

10.7. Hobustelt on keelatud kõhu alt läbi ronimine või saba taha seisma jäämine.

10.8. Hobuse ümber liikudes tuleb jälgida kehakeelt ning hoida käsi hobuse vastas.

1. VÕISTLUSED

11.1 Võistlustel või mujal käies kehtib sama kodukord.

11.2. Varustuse olemasolu, puhtuse ja korrasoleku eest hoolitseb ratsanik ise.

11.3. Asjad peab hoidma omal kohal ning mitte vedeldada neid laiali.

11.4. Võistlustel abistades teata vähemalt ühele isikule, kui soovid kasvõi korraks kuhugi minna. See välistab kiires olukorras sinu tagaotsimise.

11.5. Võistlustel abistades on hobusega väljaspool võistlusplatsil ainult ratsanik, teised täidavad määratud ülesannet.

1. ERAHOBUSTE LISATEENUSED

12.1. Lisasööda söötmine ja tekitamine toimub vastavalt Poolte kokkuleppel.

12.2. Iga hobuse lisasööda ja tekitamise info kirjutatakse üles tallimajakeses olevale infotahvlile.

12.3. Lisasööda portsjoni kogused, kordade arv (hommik ja/või õhtu) ja muu kaasnev vajalik info lepitakse kokku hobuse kolimisel Siimumäe tallu.

12.3.1. Lisasööda tingimusi muudetakse vaid Poolte kokkuleppel ning vastavad muudatused tehakse infotahvlil.

12.4. Tekitamise vajalikkus, rutiin ja muu vajalik info lepitakse kokku hobuse kolimisel Siimumäe tallu.

12.4.1. Tekitamise tingimusi muudetakse vaid Poolte kokkuleppel ning vastavad muudatused tehakse infotahvlil.

12.5. Muud lisateenused lepitakse kokku eelnevalt, Poolte kokkuleppel.

12.6. Lisateenuste hinnakiri on leitav koduleheküljelt: siimumaetalu.com/hinnakiri

Siimumäe talu liikmed hoiavad enda järgi puhtust ning saavad kõigiga meeldivalt läbi, et kõigil oleks siin tore ja meeldiv olla! 🙂

Kui milleski vajad abi või pole kindel, siis küsi julgelt! Kui on mingeid soovitusi, siis paku välja!